Morten Lie er blevet indkaldt som erstatning for en skadet spiller. Landstræner Per Bäckman ringede tirsdag eftermiddag til Morten Lie og spurgte, om han kunne træde til, og han sagde ja tak. Det skriver kanalfrederikshavn.dk. Morten Lie blev også udtaget til landsholdet i november. Desværre måtte han melde afbud på grund af en hjernerystelse. Danmark spiller mod værtsnationen fredag 17. december. Lørdag gælder det en placeringskamp mod enten Hviderusland eller Slovakiet. White Hawks har også Jesper Jensen, Frederik Andersen og Mads Bech Christensen med.
Frederikshavn White Hawks har fået endnu en spiller udtaget til A-landsholdet, som i morgen rejser til Schweiz for at deltage i Arosa Challenge-turneringen.